На основу Програма заштите и унапређења животне средине Града Ужица за 2018.годину (''Службени лист града Ужица'' број 16/18), Стратегије локалног одрживог развоја града Ужица (2012-2020), члана 103. Статута града Ужица (Сл.лист број 25/17-пречишћен текст), Одлуке о Буџету града Ужица за 2018.годину (Сл.лист града Ужица број 43/17), Градско веће града Ужица на седници одржаној 13.03.2018.године, доноси

 **ПРАВИЛНИК**

**О СПРОВОЂЕЊУ МЕРА ЕНЕРГЕТСКЕ ЕФИКАСНОСТИ НА ПОРОДИЧНИМ КУЋАМА И СТАМБЕНИМ ЗГРАДАМА У ГРАДУ УЖИЦУ ЗА 2018.ГОДИНУ**

**I ОСНОВНЕ ОДРЕДБЕ**

**Члан 1.**

Овим Правилником о Суфинансирању мера енергетске ефикасности породичних стамбених објеката и стамбених зграда на територији града Ужица (у даљем тексту Правилник), прописују се начин и критријуми бесповратног суфинансирања мера енергетске ефикасности са циљем смањења штетних емисија, односно смањење загађивања ваздуха кроз уштеде у енергентима.

**II СУФИНАНСИРАЊЕ МЕРА ЕНЕРГЕТСКЕ ЕФИКАСНОСТИ**

**Члан 2.**

У 2018.години суфинасираће се мере:

**1.** **Набавка и уградњa материјала за изолацију спољних зидова на породичним стамбеним објектима**:

* Максимално учешће Града до 120.000,00 динара са ПДВ по објекту, односно до 50 % износа по објекту са ПДВ.
* Планирана средстава **2.400.000 динара.**

**2.** **Набавка** **и уградња столарије са одговарајућим термичким својствима на породичним стамбеним објектима:**

* Максимално учешће града до 80.000,00 динара са ПДВ по објекту, односно до 50 % износа по објекту са ПДВ
* Планирана средства **1.500.000 динара.**

**3. Набавка котлова или етажних пећи на дрвни пелет за породичне стамбене објекте:**

* Максимално учешће града до 85.000,00 са ПДВ, односно до 50 % укупне вредности са ПДВ.
* Планирана средства **1.500.000 динара.**

**4.Набавка котлова на гас за породичне стамбене објекте:**

* Максимално учешће Града до 60.000,00 са ПДВ, односно до 50 % укупне вредности са ПДВ.
* Планирана средства **3.300.000 динара.**

**5. Набавка котлова на гас за станове у стамбеним зградама:**

* Максимално учешће Града до 60.000,00 са ПДВ, односно до 50 % укупне вредности са ПДВ.
* Планирана средства **1.000.000 динара.**

**III УСЛОВИ ПРИЈАВЕ НА КОНКУРС**

**Члан 3.**

Услови учешћа на Конкурсу које мора да испуни подносилац захтева:

**1.** Да је власник и да живи у породичној кући или стану који су изграђени на градском подручју у првој, другој или трећој стамбеној зони**(према решењу за порез),** где се и региструје повећано загађење ваздуха у зимском периоду.

  **2.** Да поседује **један од следећих доказа за стамбени објекат**:

 - доказ о изградњи објекта пре доношења прописа о изградњи,

 - грађевинску дозволу добијену кроз редован поступак обезбеђења дозволе,

 - грађевинску дозволу добијену из поступка легализације или

 - решење о озакоњењу.

 **3.** Да редовно измирује обавеза по основу јавних прихода буџета града Ужица и комуналне обавезе.

**Члан 4.**

 **А) Документацијa коју доставља подносилац пријаве при подношењу пријаве:**

1. Потписан и попуњен *Пријавни образац* за суфинасирање мера енергетске ефикасности[[1]](#footnote-1)\*,
2. Фотокопија личне карте или очитану чиповану личну карту,
3. Копија грађевинске дозволе, односно други документ којим се доказује легалност објекта,
4. Извод из листа непокретности, не старији од две године,
5. Изјава о броју чланова заједничког домаћинства[[2]](#footnote-2)\* , са фотокопијама личних карти или очитаним чипованим личним картама за пунолетне чланове домаћинства,
6. Потписана изјава о коришћењу горива[[3]](#footnote-3)\*(за радове под 1. и 2.),
7. Потврда „Ужице гас“ а.д. о могућности прикључења на гасовод уколико се набавља котао на гас,
8. Потврда ЈКП ''Градска топлана Ужица'' да нема техничких могућности за прикључење на градски топловод **за власнике станова у стамбеним зградама.**

  **Б) Документација коју обезбеђује Град:**

1. Потврда о редовном измиривању обавеза по основу јавних прихода буџета Града Ужица.

 **Ц) Документација која се даје на увид Комисији приликом обиласка објекта:**

1. Последњи рачун о плаћеним комуналним обавезама.

 **Д) Документација која се доставља након потписивања Уговора и завршетка радова:**

1. Захтев за повраћај средстава[[4]](#footnote-4)\*
2. Доказ о завршетку радова (потврда енергетског менаџера Града Ужица)[[5]](#footnote-5)\*,
3. Фискалне и готовинске рачуне,
4. Извештај о испитивању коефицијента пролаза топлоте произвођача столарије, издат од овлашћеног сертификационог тела (мера 2.),
5. Попуњен и оверен гарантни лист за материјал, опрему и радове,
6. Уговор о испоруци гаса (мера 4 и 5),
7. Фотокопија жиро рачуна подносиоца захтева за уплату средстава.

**Члан 5.**

Својства термичког омотача објекта који се морају испунити у погледу енергетске ефикасности су:

 а) Спољна столарија са следећим техничким карактеристикама (**U-коефицијент прелаза топлоте**):

* U ≤ 1,5 W/m2K за прозоре и балконска врата
* U ≤ 1,6 W/m2K за спољна врата

 б) Спољни зид на породичним кућама следећих карактеристика:

* U ≤ 0,4 W/m2K за термичку изолација

 Боја спољнег омотача/фасаде треба да буде усклађена са традиционалном локалном архитектуром, избегавајући тренд јарких и рефлектујућих неадекватних колорита. .

**Члан 6.**

Мера 1. **Набавка и уградњa материјала за изолацију спољних зидова** неће се одобравати средства за термичку изолацију појединачних етажа. Уколико стамбени објекат има два или више власника по етажама, пријаву за меру 1. подноси један од власника уз писмену сагласност осталих власника. Сутерени чији је фасадни зид обложен каменом или сличним материјалом не морају се термички изоловати.

Мера 2. **Набавка** **и уградња столарије са одговарајућим термичким својствима** средства се неће одобравати за набавку и уградњу појединачних прозора и врата, (осим ако енергетски менаџер у свом извештају не оцени да је подносилац захтева у ранијем периоду извршио замену одређеног броја прозора и врата која испуњавају критеријуме енергетске ефикасности), као ни улазних врата која нису у директној вези са грејаним простором.

За стамбене објекте са више етажа једног власника, средства се могу користити за замену столарије на једној или свим етажама с тим да замена столарије на свакој од етажа мора бити комплетна, до износа планираног за суфинасирање.

Власници појединачних етажа у стамбеном објекту подносе појединачне пријаве за замену столарије.

Власници стамбених објеката и лица која су у претходним годинама користила средства Града за унапређење енергетске ефикасности, немају право учешћа на овом Конкурсу.

**Члан 7.**

Пријаве се могу поднети појединачно за све мере (за сваку од мера попуњава се посебан Пријавни образац), с тим да средства могу бити одобрена само за једну меру.

**IV ПРИЈАВА НА КОНКУРС**

**Члан 8.**

 Градоначелник Града Ужица (у даљем тексту Градоначелник) доноси Одлуку о расписивању Конкурса о суфинансирању мера енергетске ефикасност на породичним кућама и стамбеним зградама у граду Ужицу.

 Конкурс се објављује на интернет страници Града Ужица и траје 30 дана.

 Конкурс спроводи Одељење за заштиту животне средине града Ужица, а оцењивање пристиглих пријава и одабир корисника средстава Комисија именована од стране Градоначелника.

**Члан 9.**

Пријава се доставља поштом или лично (канцеларија 9) у писаном облику, у затвореној коверти са именом и презименом и адресом подносиоца захтева, на следећу адресу:

**Град Ужице**

**Градска управа за урбанизам, изградњу и имовинско правне послове**

**Одељење за заштиту животне средине и одрживи развој**

**Димитрија Туцовића 52**

Са назнаком: **СПРОВОЂЕЊЕ МЕРА ЕНЕРГЕТСКЕ ЕФИКАСНОСТИ НА ПОРОДИЧНИМ КУЋАМА И СТАМБЕНИМ ЗГРАДАМА У ГРАДУ УЖИЦУ ЗА 2018.ГОДИНУ-Не отварати**

Пријаве ће се примати 30 дана од дана објављивања на интернет старници Града Ужица. Непотпуне пријаве, пријаве достављене након истека наведеног рока као и пријаве које се не односе на предмет Конкурса, неће се разматрати.

**V ПРЕГЛЕД И ОЦЕЊИВАЊЕ ПРИЈАВА**

**Члан 10.**

Поступак за оцењивање пристиглих пријава и избор корисника средстава врши ће се на основу листе приоритета састављене бодовањем према следећим критеријумима:

|  |
| --- |
| **К – ФАКТОР ИСКОРИШЋЕЊА ПОВРШИНЕ** |
| К= $\frac{Укупна површина објекта}{Број корисника објекта}$ | **Број бодова** |
| К<15 | **10** |
| 15≤К<20 | **8** |
| 20≤К<25 | **6** |
| 25≤К≤30 | **4** |
| К>30 | **2** |

|  |
| --- |
| **ИЗОЛАЦИЈА СПОЉНИХ ЗИДОВА** |
| **Постојеће стање спољних зидова** | **Број бодова** |
| Зид дебљине до 30cm без фасадног малтера | **15** |
| Зид дебљине до 30cm са фасадним малтером | **12** |
| Зид дебљине преко 30cm | **9** |
|  |  |
| **Постојеће техничке карактеристике спољне столарије** |  |
| ПВЦ, Ал или дрво са троструким термоизолационим стаклом | **15** |
| ПВЦ, Ал или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |
|  |  |
| **Постојећи начин грејања** |  |
| Природни гас, ТНГ | **12** |
| Пелет | **9** |
| Дрво, брикет | **6** |
| Ел.енергија | **3** |
| Угаљ, лож уље | **0** |

|  |  |
| --- | --- |
| **НАБАВКА И УГРАДЊА СПОЉНЕ СТОЛАРИЈЕ**  | **Број бодова** |
| **Постојеће техничке карактеристике спољне столарије** |  |
| Дрвени, двоструки са размакнутим крилима, широка или уска кутија | **15** |
| Дрвени, двоструки са спојеним крилима | **12** |
| Дрвени, једноструки са вакум стаклом (старији модели „Јеловица“ или слично) | **9** |
|  |  |
| **Постојеће стање спољних зидова** |  |
| Изолација дебљине преко 8 cm | **15** |
| Изолација дебљине 4-8 см | **12** |
| Зид без изолације дебљине преко 30cm | **9** |
| Зид без изолације дебљине до 30cm са фасадним малтером | **6** |
| Зид без изолације дебљине до 30cm без фасадног малтера | **3** |
|  |  |
| **Постојећи начин грејања** |  |
| Природни гас, ТНГ | **12** |
| Пелет | **9** |
| Дрво, брикет | **6** |
| Ел.енергија | **3** |
| Угаљ, лож уље | **0** |

|  |  |
| --- | --- |
| **НАБАВКА КОТЛОВА НА ПЕЛЕТ ИЛИ ПРИРОДНИ ГАС** **(породичне куће)** | **Број бодова** |
| **Постојећи начин грејања** |  |
| Угаљ, лож уље | **15** |
| Дрво, брикет | **10** |
| Ел.енергија | **5** |
|  |  |
| **Постојеће стање спољних зидова** |  |
| Изолација дебљине преко 8 cm | **15** |
| Изолација дебљине 4-8 см | **12** |
| Зид без изолације дебљине преко 30cm | **9** |
| Зид без изолације дебљине до 30cm са фасадним малтером | **6** |
| Зид без изолације дебљине до 30cm без фасадног малтера | **3** |
|  |  |
| **Постојеће техничке карактеристике спољне столарије** |  |
| ПВЦ, Ал или дрво са троструким термоизолационим стаклом | **15** |
| ПВЦ, Ал или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |

|  |  |
| --- | --- |
| **НАБАВКА КОТЛОВА НА ПРИРОДНИ ГАС (стамбене зграде)** | **Број бодова** |
| **Постојећи начин грејања** |  |
| Угаљ, лож уље | **15** |
| Дрво, брикет | **10** |
| Ел.енергија | **5** |
|  |  |
| **Постојеће техничке карактеристике спољне столарије** |  |
| ПВЦ, Ал или дрво са троструким термоизолационим стаклом | **15** |
| ПВЦ, Ал или дрво са двоструким термоизолационим стаклом | **12** |
| Дрвени, једноструки са вакум стаклом (старији модели „Јеловица“ или слично) | **9** |
| Дрвени, двоструки са спојеним крилима | **6** |
| Дрвени, двоструки са размакнутим крилима, широка или уска кутија | **3** |
|  |  |

**Члан 11.**

Уколико се за грејање користе два или више различитих енергената, број бодова се рачуна као аритметичка средина бодова за наведене енергенте.

**Члан 12.**

За кориснике средстава за радове **1.**, **2., 3., 4. и 5.** израдиће се Технички извештај о енергетском стању објекта. Извештај ће израдити енергетски менаџер града Ужица.

**Члан 13.**

 Уколико Комисија уочи да има неслагања у достављеној документацијом и стању на терену, извршиће се додатна провера.

У случају приказивања неистинитих података, који по оцени Комисије не одговарају стању на терену, пријава ће бити одбијена.

**Члан 14.**

 Прелиминарна листа корисника средстава утврђује се на основу броја додељених бодова и објављује се на званичном сајту Града Ужица. Уколико се два захтева на крају бодовне листе за доделу средстава оцене са истим бројем бодова, средства ће добити подносилац захтева са мањим коефицијентом К, уколико и тада број бодова буде исти предност имају становници I зоне (према пореској пријави).

 Учесници на Конкурсу могу у року од 5 дана од дана објављивања Прелиминарне листе поднети Комисији приговор. Комисија је дужна да у року од 5 дана од дана пријема, размотри приговоре и подносиоцу приговора достави писмени одговор.

 Након разматрања приговора Комисија утврђује предлог Листе корисника средстава и израђује Предлог одлуке корисника средстава. Одлуку корисника средстава са листом приоритета за суфинансирање мера енергетске ефикасности на породичним кућама и стамбеним зградама у Граду Ужицу за 2018.годину (у даљем тексту Одлуку) доноси Градоначелник на предлог Комисије.

 Одлука се објављује на интернет страници Града Ужица. Број корисника средстава утврђених Листом приоритета може се проширити у зависности од утрошка средстава за сваку меру.

 Против Одлуке из става 3 овог члана, учесник на Конкурсу може поднети приговор Градском већу у року од 5 дана од дана објављивања. Одлука Градског већа је коначна.

**Члан 15.**

 Уколико Град Ужице током трајања Конкурса не прими довољан број важећих пријава за неку од мера побољшања енергетске ефикасности објекта, Комисија ће повећати број корисника средстава за другу меру зависно од броја пристиглих пријава.

 Уколико се не утроше планирана средства за неку од меру, средства ће се доделити следећем кориснику према листи приоритета.

**Члан 16.**

На основу Одлуке корисника средстава и листе приоритета, Град Ужице ће са свим одабраним корисницима склопити Уговоре о суфинасирању.

Одабрани корисник средстава дужан је да најкасније у року од 15 календарских дана, од дана објављивања коначне Одлуке са листом приоритета, потпише Уговор са Градом. Уколико одабрани корисник у предвиђеном року не потпише Уговор сматраће се да је одустао од учешћа на Конкурсу.

**Члан 17.**

 Корисник средстава дужан је да предвиђене радове заврши најкасније до 15.10.2018.године. Захтев за повраћај средставамора се поднетинајкасније до 31.10.2018.године. Исплата средстава извршиће се у року од 45 дана од дана подношења захтева за повраћај средстава.

 Не прихаватају се трошкови радова и набавке материјала који настану пре потписивања уговора.

**Члан 18.**

 Прихватљиви укупни инвестициони трошкови са ПДВ-ом односе се на:

* Набавку и уградњу термичке изолацију спољних зидова са фасадом:
* до 1800,00 дин/м2
	+ Набавку и уградњу спољне столарије са одговарајућим термичким својствима:
		- прозори и балконска врата до 12.000,00 дин/м2
		- улазна врата до 20.000,00 дин/м2
* Набавку ложних уређаја на пелет и природни гас без трошкова уградње:
	+ уређај(котао) на природни гас-основна верзија
	+ котао на пелет који као енергент користи искључиво пелет

 Конкурсом није прописан произвођач опреме и извођач радова.

**Члан 19.**

 Корисник средстава ће сам сносити трошкове радова и опреме који превазилазе прихватљиве трошкове, а односе се на: посебан дизајн фасаде, столарија у боји, улазна врата са посебним безбедносним елементима, уређаји на пелет односно природни гас са додатном опремом и слични захтеви.

Власницима објеката који су доставили рачуне са ценама мањим од максимално утврђених, признаваће се износ који је назначен на фактури.

**Члан 20.**

 Овај Правилник ступа на снагу даном доношења и објавиће се у Службеном листу града Ужица.

ГРАД УЖИЦЕ

ГРАДСКО ВЕЋЕ

III Број 503-12/18

13.03.2018.године

Ужице

1. \* документ се може преузети са странице Града и у Одељењу за заштиту животне средине [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. \* документ се може преузети са странице Града и у Одељењу за заштиту животне средине [↑](#footnote-ref-4)
5. [↑](#footnote-ref-5)